Estudi+d'un+moviment+simple

=Orientacions per al professorat=

Aquesta pràctica es realitza en dues sessions o bé en una sola i amb treball per fer a casa. Els agrupaments són de 3-4 alumnes. Pot realitzar-se a 2n d'ESO i a 4rt, fent modificacions a considerar pel professor/a. Cal tenir en compte que cal aconseguir els perfils d'alumini i les rampes (també perfils d'alumini però més curts) en un magatzem de bricolatge o similar. Suposo que podrien servir perfils de PVC, però jo no els he fet servir. És una pràctica que dóna bons resultats.

=Guió per a l'alumnat=

1. Introducció
Has vist mai una bola de bitlles lliscant per la pista? Dirigida cap a les bitlles, fent un llarg recorregut, mentre el jugador pensa si encertarà i fara caure totes les bitlles? Tú que diries sobre el moviment que fa la bola...? S'accelera, es va frenant o va tota l'estona a la mateixa velocitat? Avui farem una petita simulació del mateix moviment que fa la bola de bitlles a la pista però a petita escala. Estudiarem aquest moviment i n'esbinarem algunes coses.

2. Objectius

 * 1) Estudiar el moviment rectilini d'un cos mitjançant mesures de temps.
 * 2) Determinar la velocitat mitjana d'aquest moviment.
 * 3) Fomentar el treball en equip

3. Materials

 * Carril (perfil d'alumini de 2,5 m de llarg) amb marques cada 0,5 m
 * Rampa (perfil d'alumini de uns 30 cm)
 * Bala de vidre o canica
 * Cronòmetre

5. Procediments

 * 1) Primer s'ha de fer el muntatge. El carril es posa horitzontal sobre la taula i en un dels extrems es col·loca la rampa per on lliscarà la bala de baixada cap al carril. La rampa ha de tenir un suport i estar fixada durant la experiència.
 * 2) Una persona deixa anar la bala des de dalt de la rampa; quan arribi al carril horitzontal la persona encarregada del cronòmetre l'engega.
 * 3) La persona que té el cronòmetre l'aturarà en el moment que la bola passi per davant de la senyal corresponent a la posició que s'està estudiant. S'anota el temps enregistrat. Es repetirà aquesta operació cinc vegades.
 * 4) Es passa a les següents posicions i es repeteix el procés cinc vegades en cadascuna d'elles.
 * Important**: És necessari tenir en compte les següents indicacions:
 * Els observadors s'han de trobar davant de cada senyal.
 * El cronòmetre s'ha d'engegar just quan la bola passi pel punt zero.
 * És convenient la rotació dels observadors per evitar errors sistemàtics.
 * És molt important repetir l'experiència sota les mateixes condicions, sobre tot des d'on es deixa anar la bola i el moment d'engegar el cronòmetre.
 * Cal començar la sèrie de mesures per la posició més allunyada (X=2,5m) per tal d'agafar la tècnica experimental.

6. Activitats
__Dades experimentals__ Amb les dades que has anat prenent al llarg de l'experiència omple la taula següent: __Càlculs__ A partir de la taula anterior construeix una nova taula on hi seran les posicions i els valors mitjans dels temps mesurats. Si hi ha alguna mesura molt discrepant de la resta pots ignorar-la al moment de fer les mitjanes. __Qüestions__ 1. Fes un dibuix o esquema del muntatge utilitzat per fer l'experiència 2. Troba la velocitat mitjana de la bala en els següents intervals: 3. Fes la representació gràfica de les velocitats respecte al temps 4. Es mou la bola sempre a la mateixa velocitat?
 * X(m) || Temps1(s) || Temps2(s) || Temps3(s) || Temps4(s) || Temps5(s) ||
 * 0,0 ||  ||   ||   ||   ||   ||
 * 0,5 ||  ||   ||   ||   ||   ||
 * 1,0 ||  ||   ||   ||   ||   ||
 * 1,5 ||  ||   ||   ||   ||   ||
 * 2,0 ||  ||   ||   ||   ||   ||
 * 2,5 ||  ||   ||   ||   ||   ||
 * X(m) ||  ||   ||   ||   ||   ||   ||
 * Temps(s) ||  ||   ||   ||   ||   ||   ||
 * Des de 0,0 fins a1,0 m
 * Des de 0,0 fins a 1,5 m
 * Des de 0,0 fins a 2,0 m
 * Des de 0,0 fins a 2,5 m
 * Des de 0,5 fins a 1,0 m
 * Des de 1,0 fins a 2,0 m
 * Des de 1,5 fins a 2,5 m

= = =Referències=


 * Referències o enllaços d'utilitat per a aquesta pràctica en concret (blogs amb materials addicionals per a la pràctica, llocs web amb simulacions que calguin, articles de didàctica on es comenti la pràctica,...). No enllaços generals.*